અમને બસમાંથી સ્થાનિક રહેવાસીઓએ બહાર કાઢ્યા હતા એમ જણાવતાં સલીમ મકરાણીએ કહ્યું હતું કે ‘અમારો અકસ્માત થતાં પવઈમાં આસપાસ રહેતા લોકો અને વાહનમાં ત્યાંથી પસાર થતા લોકોએ અમને બસમાંથી બહાર કાઢ્યા હતા. અમને બધી મદદ કરવા તેઓ તૈયાર હતા. કારમાં પાછળ હોવાથી અમે પણ અમારા પરિવારની મદદે પહોંચી શક્યા હતા. અમારા પરિવારના સભ્યોની હાલત ખૂબ ગંભીર હતી. એક નાની બાળકીના ચહેરામાં કાચ ઘૂસી ગયા હતા તો એક બાળકને માથામાં સખત માર વાગ્યો હતો. કોઈના પગનાં તો કોઈના હાથનાં હાડકાં તૂટી ગયાં છે. ૩૦માંથી બાવીસ લોકો ગંભીર રીતે ઈજા પામ્યા છે.’